મંગળવારે એક ડિજિટલ ઇવેન્ટ દ્વારા તેની જાહેરાત કરવામાં આવી.

ઍપલે એ વાતની પુષ્ટિ કરી છે કે આઇફોન 12ના હૅન્ડસેટમાં 5જી નેટવર્ક હશે.

ઍપલના પ્રમુખ ટિમ કુકે કહ્યું, "અમે આઇફોનની આખી લાઇનઅપને 5જી લાવી રહ્યા છીએ. આ આઇફોન માટે નવા યુગની શરૂઆત છે."

કેટલો મોંઘો?

ઍપલે આઇફોન 12 (64, 128, 256 જીબી સ્ટોરેજ), આઇફોન 12 Mini (64, 128, 256 જીબી સ્ટોરેજ) સિવાય આઇફોન 12 Pro (64, 128, 256 જીબી સ્ટોરેજ), આઇફોન 12 Pro Max (64, 128, 256 જીબી સ્ટોરેજ) લૉન્ચ કર્યો છે. તેની કિંમત અંદાજે 70 હજારથી એક લાખ 30 હજારની વચ્ચે છે. 

આઇફોન 12 Miniની કિંમત 69,900, આઇફોન 12ની કિંમત 79,900, આઇફોન 12 Proની કિંમત 1,19,900 અને આઇફોન 12 Pro Max ની કિંમત 1,29,000 રૂપિયા છે. 

સ્ટોરેજને ધ્યાનમાં રાખીએ તો કિંમતમાં વધારો થતો જાય છે. 64 જીબી સ્ટોરેજવાળા આઇફોન 12 Miniની કિંમત ભારતમાં 69,900 રૂપિયા છે.

જો 512 જીબી સ્ટોરેજવાળા આઇફોન Pro Maxની કિંમત 1,59,900 રૂપિયા હશે.

આઇફોન 12 Mini 5જી ટૅકનૉલૉજીવાળો દુનિયાનો સૌથી નાનો ફોન છે. 

16 ઑક્ટોબરથી પ્રી-ઑર્ડર શરૂ થશે

દુનિયામાં આઇફોન 12 Miniનો પ્રી-ઑર્ડર છ નવેમ્બરથી શરૂ થશે અને  13 નવેમ્બરથી ફોન પ્રાપ્ય હશે, આઇફોન 12 અને આઇફોન 12 Pro નો પ્રી-ઑર્ડર 16 ઑક્ટોબરથી શરૂ થશે અને  23 ઑક્ટોબરથી ફોન મળવાના શરૂ થશે જ્યારે  આઇફોન 12 Pro Max નો પ્રી-ઑર્ડર 13 નવેમ્બરથી શરૂ થશે અને 20 નવેમ્બરથી વેચાણ શરૂ થશે.

પરંતુ ભારતમાં આ નવા આઇફોન ક્યારથી મળશે તેની અંગે કોઈ જાણકારી નથી. 

જ્યાં કોરોના અને આર્થિક મંદીને કારણે દુનિયાના બજારો ઠંડા પડ્યા છે ત્યાં ઍપલે ગત વર્ષમાં પોતાના ફોનના વેચાણમાં વધારો કર્યો છે. 

નિષ્ણાંતોનું કહેવું છે કે વર્ષ 2014માં જ્યારે કંપનીએ આઇફોન 6 લૉન્ચ કર્યો હતો, તે પછી આઇફોન 12ના નવા ફીચરના કારણે કંપની માટે ગ્રો કરવાની સૌથી સારી તક છે. 

ઍપલના પ્રમુખ ટીમ કુકે કહ્યું, "5જી ટૅકનૉલૉજી ડાઉનલોડ અને અપલોડ કરવા માટે એક નવા સ્તરનું પર્ફોર્મન્સ આપશે, વીડિયો સ્ટ્રીમિંગ ઉચ્ચ ક્વૉલીટીની હશે, ગેઇમ વધારે મજેદાર રહેશે, રિયલ ટાઇમ પરસ્પર સંવાદ સિવાય ઘણું બધું હશે."

હેડફોન અને ચાર્જર નહીં હોય

આઇફોન 12 Proની સ્ક્રીન પહેલાં કરતાં મોટી છે.

પરંતુ પહેલીવાર નવા આઇફોનમાં હેડફોન અને ચાર્જર નહીં હોય. 

ઍપલનું કહેવું છે કે પર્યાવરણ પર આની અસરને ઓછી કરવા માટે આવું કરવામાં આવ્યું છે. 

ઍપલ અનુસાર આઇફોન 12ની સ્ક્રીન 6.1 ઇંચની હશે પરંતુ... \n\nમને ઉપરના લેખ માટે સારું શીર્ષક આપો.
iPhone 12 : ઍપલે ચાર નવાં iPhone મૉડલ લૉન્ચ કર્યાં